ગાંધીએ જવાબમાં જણાવ્યું હતું કે તે જે પરિવારમાંથી આવે છે તે કારણે ઉતારી પાડવાના બદલે તેમને એમની ક્ષમતાના આધારે મૂલવવા જોઈએ. કોંગ્રેસ અધ્યક્ષે જણાવ્યું હતું કે વંશવાદી રાજકારણ બાબતે ટીકા કરવા માટે એકમાત્ર તેમને નિશાન બનાવવા નહીં જોઈએ. આ પ્રશ્ર્ન તમામ રાજકીય પક્ષોમાં છે, અને ભારત આવી રીતે જ ચાલે છે. ભારતીય પત્રકારોના સંગઠનો દ્વારા આયોજીત કાર્યક્રમમાં કોંગ્રેસ અધ્યક્ષને આ અણીયાળો સવાલ કરાયો હતો. તેમણે જણાવ્યું હતું કે આખરે એ તમારી પસંદગીની વાત છે. હું જે પરિવારમાંથી આવું છું એ કારણે તમે મને ઉતારી કાઢો છો, અથવા મારી ક્ષમતાના આધારે મૂલવો છો. એ તમારી પસંદની વાત છે, મારી નહીં.